
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 8 septembrie  2009               

Nr.31/730/2009, PL-x  355/2009                     


A V I Z

asupra  proiectului de Lege  pentru reglementarea unor măsuri privind cabinetul demnitarului din administraţia publică centrală şi locală, cancelaria prefectului şi cabinetul alesului local
                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege  pentru reglementarea unor măsuri privind cabinetul demnitarului din administraţia publică centrală şi locală, cancelaria prefectului şi cabinetul alesului local, trimis cu adresa nr. PL-x 355 din 01.09.2009  şi înregistrat cu nr.31/730 din 02.09.2009.
                Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată. 
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 8 septembrie  2009.
Proiectul de lege are ca obiect  de reglementare reconfigurarea cabinetului demnitarului din administraţia publică centrală şi locală şi a cabinetului unora dintre aleşii locali, sub aspect numeric, vizând modificarea Ordonanţei Guvernului nr.32/1998 privind organizarea cabinetului demnitarului din administraţia publică centrală, a Legii administraţiei publice locale nr.215/2001, precum şi a Legii nr.340/2004 privind prefectul şi instituţia prefectului.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.856/22.08.2009.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestui proiect de lege .
În raport de obiectul şi conţinutul reglementării,  proiectul de lege  face parte din categoria legilor organice. 
                                       PREŞEDINTE,                           SECRETAR,

                                       Daniel BUDA                             Gabriel ANDRONACHE
Red. consilier C. Păduroiu                                                                                         

